Title: NA ODRŽANOJ SEDNICI SKUPŠTINE GRADSKE OPŠTINE PANTELEJ
Author: Ceca
Last saved by: Goran Stojic

SEDNICA SKUPŠTINE GRADSKE OPŠTINE PANTELEJ

Dato pozitivno mišljenje na plan generalne regulacije gasovoda

*Time su sve tri niške opštine, GO Niška Banja, GO Crveni Krst i GO Pantelej,  kroz koje bi trebalo da prođe gasovod koji spaja Bugarsku i Srbiju, dale pozitivno mišljenje na plan generalne regulacije gasovoda. Ovaj gasovod će se graditi  naredne godine
*-Ova sednica Skupštine GO Pantelej je više rutinska, na kojoj smo raspravljali o tri tačke dnevnog reda. Za nas je vrlo važno davanje pozitivnog mišljenja o Generalnom planu regulacije gasovoda, i regulacije Malčanske reke, kao i Izveštaj o budžetu za prvih devet meseci,istakao je predsednik Gradske opštine Pantelej, Bratimir Vasiljević

Nakon skupština Gradskih opština Niška Banja i Crveni Krst i gradska opština Pantelej dala je pozitivno mišljenje na plan generalne regulacije gasovoda, koji bi trebalo da prođe kroz Niš. U pitanju je gasovod koji povezuje Srbiju i Bugarsku i koji bi trebalo da se izgradni naredne godine. 

Na sednici Skupštine GO Pantelej, dato je pozitivno mišljenje na plan generalne regulacije gasovoda, koji bi trebalo da prođe kroz Niš. Time su sve tri niške opštine, GO Niška Banja, GO Crveni Krst i GO Pantelej,  kroz koje bi trebalo da prođe gasovod koji spaja Bugarsku i Srbiju, dale pozitivno mišljenje na plan generalne regulacije gasovoda. Ovaj gasovod će se graditi  naredne godine, kaže Miroljub Stanković, direktor Zavoda za urbanizam u Nišu.
-U pitanju je magistralni gasovod, koji ide trasom nekada predviđenog Južnog toka. Ovo je gasovod koji povezuje Srbiju i Bugarsku, a mi radimo deonicu od Niša do Dimitrovgrada, i predstavlja alternativno snabdevanje gasom iz pravca Bugarske. Sada imamo samo preko Mađarske, iz pravca severa, a naš plan se odnosi na teritoriju grada Niša, a takvi planovi se rade i za Belu Palanku, Pirot i Dimitrovgrad, istakao je ovom prilikom Miroljub Stanković.
Izgradnja gasovoda je republička investicija i naručilac plana je Ministarstvo energetike, saobraćaja i infrastrukture i deo je ozbiljnog državnog projekta. Usvajanje ovog plana generalne regulacije je preduslov za izdavanje dozvola za otpočinjanje radova, kaže Stanković. 
Na sednici Gradske opštine Pantelej na kojoj je dato pozitivno mišljenje za plan generalne regulacije gasovoda, usvojen je i izveštaj o realizaciji budžeta ove opštine.
-Ova sednica Skupštine GO Pantelej je više rutinska, na kojoj smo raspravljali o tri tačke dnevnog reda. Za nas je vrlo važno davanje pozitivnog mišljenja o Generalnom planu regulacije gasovoda, i regulacije Malčanske reke, kao i Izveštaj o budžetu za prvih devet meseci,istakao je predsednik Gradske opštine Pantelej, Bratimir Vasiljević.
Trenutno se izvršenje budžeta kreće oko 65 odsto, a očekuje se da do kraja godine izvršenje budžeta prebaci 85 odsto, što je, prema njegovim rečima, realno.
Kako kaže Vasiljević, nisu potrošena ni sva sredstva iz budžeta za škole, dok je realizcija budžeta za socijalu i sport oko 90 odsto. U pogledu socijale i sporta, ostvarenje budžeta je blizu 90 odsto.
J. M.
LEG:TRI NIŠKE OPŠTINE DALE ZELENO SVETLO ZA GASOVOD:sednica Skupštine GO Pantelej
(Projekat „Nišlije se uključuju u odlučivanje“ sufinansiran iz budžeta grada Niša)